მიქელწყარო

მიქელწყარო — სოფელი აღმოსავლეთ საქართველოში, კასპის მუნიციპალიტეტის ქალაქ კასპის ადმინისტრაციულ ერთეულში.

მდებარეობს მდინარე მტკვრის მარცხენა მხარეს, ზღვის დონიდან 530 მ-ზე, კასპიდან 5 კმ-ის დაშორებით. 

საბჭოთა პერიოდში მიქელწყარო კასპის სასოფლო, შემდეგ სადაბო და, ბოლოს, საქალაქო საბჭოს შემადგენლობაში შედიოდა (გარდა 1963–1964 წლებისა, როცა სოფელი ქვემო ხანდაკის სასოფლო საბჭოს მიაკუთვნესსაქართველოს სსრ უმაღლესი საბჭოს უწყებები, 1963, №1. — გვ. 9.საქართველოს სსრ უმაღლესი საბჭოს უწყებები, 1964, №3. — გვ. 50.) 1988 წელს სოფელი ოფიციალურად გაუქმდა და ქალაქს შეუერთდა.საქართველოს სსრ უმაღლესი საბჭოს უწყებები, 1988, №11. — გვ. 8. საქართველოს მოქმედი ადმინისტრაციულ-ტერიტორიული დაყოფით მიქელწყარო ქალაქ კასპის ადმინისტრაციულ ერთეულში შემავალი სოფელია. 2002 და 2014 წლებში სოფლის მოსახლეობა ცალკე აღწერილი არ ყოფილა.

მიქელწყარო ფერმასთან, აღაიანთან და ხიდისყურთან ერთად კასპის მუნიციპალიტეტის აზერბაიჯანელებით დასახლებულ სოფლებს მიეკუთვნება. სოფელში არის რკინიგზის ბაქანი, საჯარო სკოლა. 

 ლიტერატურა 

 სქოლიო 

კატეგორია:კასპის მუნიციპალიტეტის სოფლები